cyanic-selkie/wikianc huggingface dataset:
மலேசியப் பொதுத் தேர்தல், 2013
ஒரே மலேசியா மக்கள் நிதியுதவி
3000 ரிங்கிட்டிற்கும் குறைவான மாத வருமானம் பெறும் மலேசியர்கள் அனைவருக்கும் 500 ரிங்கிட் நிதியுதவி செய்யப்பட்டது. 2012-இல் முதல் நிதியுதவியும் 2013 பிப்ரவரியில் இரண்டாவது உதவியும் வழங்கப்பட்டன. இதுவரை அந்த ஒரே மலேசியா மக்கள் நிதியுதவித் திட்டத்தின் கீழ் 2.5 பில்லியன் ரிங்கிட் செலவு செய்யப்பட்டுள்ளது.
இண்ட்ராப்
2007-ஆம் ஆண்டு நவம்பர் மாதம் 25-ஆம் தேதி இண்ட்ராப் பேரணி நடந்தது. அந்தப் பேரணி மலேசியாவின் வரலாற்றில் ஒரு திருப்புமுனையாக அமைந்தது. நாடு சுதந்திரம் அடைந்து 50 ஆண்டுகளாகியும் இந்தியர்கள் வேலை வாய்ப்பு, மேம்பாட்டுத் திட்டங்களில் புறக்கணிக்கப்பட்டதை எதிர்த்து அப்பேரணி நடைபெற்றது.
இந்தியச் சமுதாயத்தின் தேவைகளையும், பிரச்சினைகளையும் சரியாக ஆராயாமல் போனதும்; இண்ட்ராப்பினால் அளிக்கப்பட்ட திட்டங்கள், தீர்மானங்களைப் புறக்கணித்ததும்; அரசியல், பொருளாதாரம், சமயம், கல்வி, பண்பாட்டுக் கூறுகளை அலட்சியம் செய்ததும்; தேசிய முன்னணி அரசின் மீது இந்தியச் சமுதாயம் காலம் காலமாக வைத்திருந்த நம்பிக்கையை இழக்கச் செய்தது.
அதன் பிறகு 2008 மார்ச் 8-ஆம் தேதி நடைபெற்ற பொதுத் தேர்தலில் தேசிய முன்னணி மூன்றில் இரண்டு பங்கு பெரும்பான்மையை நாடாளுமன்றத்தில் இழந்தது. அத்துடன் சிலாங்கூர், பினாங்கு, கெடா, கிளாந்தான், பேராக் ஆகிய ஐந்து மாநிலங்களை, எதிர்க்கட்சியான மக்கள் கூட்டணி கைப்பற்றியது.
மலேசிய இந்தியர்களின் நிலைப்பாடு
மலேசிய இந்தியர்களிடையே நிலவிய அதிருப்திகளை முழுமையாகப் பயன்படுத்திக் கொண்ட எதிர்க்கட்சிக் கூட்டணி ஐந்து மாநிலங்களில் ஆட்சியைப் பிடித்து வரலாறு படைத்தது. பின்னர் பேராக் மாநிலத்தின் ஆட்சியை மக்கள் கூட்டணி அரசாங்கத்தைக் கவிழ்த்து தேசிய முன்னணி ஆட்சியைப் பிடித்தது, மலேசிய வரலாற்றில் ஒரு கறை படிந்த காலச்சுவடு ஆகும்.
தேசிய முன்னணி கூட்டணியில் இந்தியர்களின் பிரதிநிதியாகக் கருதப்பட்ட ம.இ.கா பலத்த தோல்வியைத் தழுவியது. அக்கட்சியின் தலைவர் டத்தோ ஸ்ரீ ச. சாமிவேலு கூட, தம்முடைய சுங்கை சிப்புட் தொகுதியில் தாக்குப் பிடிக்க முடியாமல் போனது ஒட்டு மொத்த மலேசிய மக்களையே அதிர்ச்சி அடையச் செய்தது. டத்தோ ஸ்ரீ ச. சாமிவேலுவை எதிர்த்து ஜெயக்குமார் தேவராஜ் என்பவர் போட்டியிட்டார். ஜெயகுமாருக்கு 16,458 வாக்குகளும், சாமிவேலுவிற்கு 14,637 வாக்குகளும் கிடைத்தன.
2008-ஆம் ஆண்டு மலேசியப் பொதுத் தேர்தலில் தேசிய முன்னணி 137 இடங்களை மட்டுமே கைப்பற்ற முடிந்தது. எதிர்க்கட்சிகள் 82 இடங்களைக் கைப்பற்றின. மலேசிய அரசியல் வரலாற்றில் எதிர்க்கட்சிகள் இத்தனை இடங்களைக் கைப்பற்றியது அதுவே முதல்முறையாகும். மலாய்க்காரர்கள், சீனர்களுக்கு அடுத்த நிலையில் இந்திய சமூகத்தினர் நாட்டின் அரசியல், பொருளாதார, சமூக நிலைகளைத் தீர்மானிக்கும் முக்கிய இடத்தில் இருப்பதை அது உறுதிபடுத்தியது.
மலேசிய அரசியலில் புதிய சரித்திரம்
மலேசிய இந்தியர்களின் இண்ட்ராப் பேரணி; ம.இ.கா தலைவர்களின் மீது இருந்த வெறுப்பு; தேர்தலுக்கு முன், முன்னாள் பிரதமர் துன் மகாதீர் பின் முகமது அளித்த பரபரப்பு பேட்டி; இன்னும் பல விசயங்கள் எல்லாம் ஐம்பது ஆண்டுகளுக்கு மேல் நன்கு வலுவான நிலையில் இருந்த இன அரசியலின் அதிகாரவர்க்கத்தை ஒதுக்கித் தள்ளியது. மலேசிய அரசியலில் ஒரு புதிய சரித்திர சகாப்தத்திற்கு வழிகாட்டியானது.
மலேசிய மக்கள் இனவாத சர்ச்சையில் இருந்து விலகி வரும் மாறுதல்களை எதிர்பார்க்கின்றனர். அரசியல்வாதிகள் யாருக்காகச் சேவை செய்கின்றார்கள் என்பதும் அவர்களிடையே ஒரு பெரிய கேள்விக் குறியாக அமைகின்றது. இந்தத் தேர்தல் களத்தில், பிரதமர் நஜீப் துன் ரசாக் மூவின மக்களையும் அணைத்துப் போகும் மறுமலர்ச்சித் திட்டங்களில் தீவிரமான கவனங்களைச் செலுத்தி வருகின்றார்.
250 தமிழ்ப்பள்ளிகளுக்கு, 340 மில்லியன் ரிங்கிட்
உருமாற்றத் திட்டம், பொருளாதார உருமாற்றத் திட்டம், ஒரே மலேசியா கிளினிக் திட்டம், 500 ரிங்கிட் ஒரே மலேசியா உதவித் திட்டம், ஒரே மலேசியா கணினித் திட்டம் போன்ற பல திட்டங்களை உருவாக்கித் தந்திருக்கிறார். பணத்தைப் பில்லியன் கணக்கில் செலவு செய்தும் வருகின்றார். இதில் பல லட்சம் இந்தியர்கள் பொருளுதவி பெற்று வருகின்றனர்.
2009-ஆம் ஆண்டில் இருந்து, மலேசியாவில் இருக்கும் 250 தமிழ்ப்பள்ளிகளுக்கு, 340 மில்லியன் ரிங்கிட் நிதியுதவிகள் செய்யப்பட்டுள்ளன. இந்த நிதி ஒரு பெரிய தொகைதான். மலேசியாவில் உள்ள அத்தனை இந்தியர்களுக்கும் ஆளுக்கு 100 ரிங்கிட் கொடுத்தால் எவ்வளவு வருமோ, அந்தத் தொகை தமிழ்ப்பள்ளிகளுக்கு மூன்றே ஆண்டுகளில் கொடுக்கப்பட்டுள்ளன.
ஆனால், 2008-ஆம் ஆண்டிற்கு முன்னால், அப்பள்ளிகள் புறக்கணிக்கப்பட்டு, அனாதையான நிலையில் கிடந்தன என்பதுதான் மலேசிய இந்தியர்களின் மனங்களில் இன்றும் ஆழமாய்ப் பதிந்துவிட்ட வேதனையான விசயமாகும்.
மலேசிய இந்தியர்களின் ஐயப்பாடு
இருப்பினும், கடந்த ஐம்பது ஆண்டுகளாக ஓரம் கட்டப்பட்ட இந்தியர்களுக்கு இப்போது மட்டும் ஏன் கோடிக் கணக்கில் பணத்தைக் கொடுத்து மகிழ்ச்சிப் படுத்த வேண்டும். இது பல மலேசிய இந்தியர்களின் ஐயப்பாடாக அமைகின்றது. இந்தியர்களுக்கு அதிக சலுகைகளைக் கொடுத்தால், மலாய்க்காரர்கள் கோபித்துக் கொள்வார்கள். மலாய்க்காரர்களை அதிகம் கவனித்தால் இந்தியர்கள் குமுறுகிறார்கள். சீனர்களுக்கு எதைக் கொடுத்தாலும் கொடுக்காவிட்டாலும் மௌனமாய்ப் பார்த்துக் கொண்டு இருக்கிறார்கள்.
ஆக, அந்த மௌனமே அரசாங்கத்திற்கு கிலியை ஏற்படுத்தி இருக்கின்றது. இதில் சபா, சரவாக் பிரச்னைகள் வேறு தலைவிரித்து ஆடுகின்றன. மத்தளத்திற்கு இரண்டு பக்கம்தான் இடி. ஆனால், பிரதமர் நஜீப் துன் ரசாக் அவர்களுக்குத் திரும்பிய பக்கம் எல்லாம் இடி. பாவம் பிரதமர் என்று மலேசியர்கள் பலர் ஆதங்கப்படுகின்றனர்.
புத்ராஜெயாவைக் காப்பாற்றுவோம்
பின் தங்கி இருக்கும் இந்தியர்களைப் பார்க்கும் போது வேதனையாக இருக்கின்றது. அவர்களின் தேவைகளைப் பூர்த்தி செய்வதில் இன்னும் அக்கறை செலுத்த முயற்சி செய்கிறேன். மலேசிய நாட்டில் உள்ள இந்தியர்கள் அரசாங்கத்தின் மீது தொடர்ந்து நம்பிக்கை வைக்க வேண்டும்.
மலேசிய இந்தியர்கள் எதிர்கொள்ளும் பிரச்சினைகளுக்கும், சவால்களுக்கும் விவேகமான முறையில் தீர்வு காண முயற்சி செய்கிறேன். அவர்கள் வளமான வாழ்க்கைத் தரத்தை அடைவதற்கு இயன்ற உதவிகளைச் செய்கிறேன். என்ன விலை கொடுத்தாவது புத்ராஜெயாவைக் காப்பாற்றுவோம். உதவி செய்யுங்கள்
என்று இந்த ஆண்டு தைப்பூச வாழ்த்துச் செய்தியில் பிரதமர் மலேசிய இந்தியர்களிடம் வேண்டுகோள் விடுத்து இருக்கிறார். அதில் அர்த்தம் இருக்கிறது. ஆனால், படித்து பட்டம் பெற்று வரும் இன்றைய இளம் தலைமுறையினர் வேறு மாதிரியாகப் பார்க்கின்றனர்.
கடந்த 50 ஆண்டுகளாக இவ்வளவு பணத்தையும் மேல்தட்டு வர்க்கத்தினரே பயன்படுத்தி இருக்கின்றார்கள் எனும் வெறுப்புணர்வு அவர்களிடம் மேலோங்கி வருகிறது. இப்போது பில்லியன் கணக்கில் பணத்தைக் கொட்டுகிறார்கள். ஆக, இவ்வளவு காலமாக அந்தப் பணத்தைப் பயன்படுத்திக் கொண்டவர்கள் யார் என்றும் கேட்கின்றனர். மிகச் சரியான புள்ளிவிவரச் சான்றுகளுடன் மலேசிய இந்திய இளைஞர்கள் கேள்விகளைக் கேட்கத் தொடங்கிவிட்டனர்.
மகாதீர் காலத்து குற்றச்சாட்டுகள்
இது ஒரு புறம் இருக்க, அன்வார் இப்ராஹிம் பால்புணர்ச்சி வழக்கு, ஆபாச காணொளி எனும் துன் மகாதீர் பின் முகமது காலத்து குற்றச்சாட்டுகள், பிரதமர் நஜீப் துன் ரசாக் ஆட்சியில் பலிக்காமல் போய்விட்டன. அழகாய்க் காய்களை நகர்த்தி மக்களின் கண்களை மகாதீர் மூடினார் என்றும் குற்றம் சொல்லப்படுகிறது.
அந்த ஆபாச, அநாகரிக அரசியல் கண்டு மக்கள் வெறுத்துப் போய்விட்டார்கள். இனங்களுக்கு அப்பால்பட்டு மலாய்க்காரர்கள், சீனர்கள், இந்தியர்கள் அனைவரும் அந்த வெறுப்புகளில் அடக்கம் ஆகின்றனர். அந்த வெறுப்புகளே கணிசமான வாக்குகளை எதிர்க்கட்சியினர்களின் பக்கம் போக வைத்து இருக்கிறது.
இந்தியர்கள் மதில் மேல் பூனை
மலாய்க்காரர்கள் இப்போது 50க்கு 50 என்பதில் இருக்கிறார்கள். சீனர்கள் மிக உறுதியாய் இருக்கிறார்கள். எங்கே, எப்படி, என்ன செய்ய வேண்டும் என்பது அவர்களுக்கு நன்றாகத் தெரிந்து இருக்கிறது. ஆனால், இந்தியர்கள்தான் மதில் மேல் பூனையாய் நின்று தவிக்கின்றனர். சூழ்நிலைக்குத் தகுந்த மாதிரி முடிவு எடுக்கலாம் என்றும் தயங்கி நிற்கிறார்கள்.
தமிழ் மொழிக்கு ஆபத்து என்றால் எதிர்க்கட்சியினர் பக்கம் போவதற்கும் அவர்கள் தயாராக இருக்கின்றார்கள். தமிழ்ப் பள்ளிக்கூடங்களையும் அவர்களின் தெய்வ சன்னிதானங்களையும் பிரதானமாகப் பார்க்கின்றனர். இந்த இரு விசயங்களில் அரசாங்கம் மிகப் பக்குவமாகச் செயல்பட்டு வருகின்றது.
அம்பிகா சீனிவாசன்
நாடாளுமன்றத்திலும், பொது நிகழ்ச்சிகளிலும் சில அரசியல் தலைவர்கள் இந்தியர்களை இழிவாகப் பேசியுள்ளனர். அதைப் பற்றி அரசாங்கம் நடவடிக்கை எதுவும் எடுக்கவில்லை. அதனால் 10,000 பேர் எதிர்க்கட்சியின் பக்கம் போவதற்கு தீர்மானித்து இருக்கிறார்கள். அத்துடன், டத்தோ அம்பிகா சீனிவாசன் அவர்களை அரசாங்கம் நடத்திய விதம், இந்தியர்களின் மனதில் தீயாய்க் கொழுந்து விட்டு எரிந்து கொண்டிருக்கிறது.
முன்பு மலேசிய இஸ்லாமிய கட்சியின் மீது இந்தியர்களுக்கு ஒரு வகையான அச்சம் இருந்தது. இப்போது அந்த அச்சம் நீங்கிவிட்டது. மலேசிய இஸ்லாமிய கட்சியினரைவிட படுமோசமான அரசியல்வாதிகள் எல்லாம், அரசாங்க ஆதரவாளர்களாக இருந்து இந்தியர்களைக் கேவலப்படுத்தும் போது, மலேசிய இஸ்லாமிய கட்சியினர் அத்தனை மோசமானவர்களாகத் தெரியவில்லை.
மலேசிய இஸ்லாமிய கட்சியினர், இந்தியர்களிடம் மிக நெருங்கிப் பழகுகின்றனர். சென்ற 2008 பொதுத் தேர்தலில் அவர்களுடைய இஸ்லாமியக் கட்சியில், குமுதா ராமன் எனும் ஓர் இந்தியப் பெண்ணை வேட்பாளராகப் போட்டியிட வைத்து, மலேசிய மக்களையே ஆச்சரியத்தில் ஆழ்த்தினர்.
நம்பிக்கை இழந்த இந்தியச் சமுதாயம்
பிரதமர் பதவியில் இருந்து விலகிய பின்னரும், முன்னாள் பிரதமர் மகாதீர் முகமது பரபரப்பான பத்திரிகை செய்திகளை வெளியிட்டு குட்டையைக் குழப்பி வருகிறார். இது ஆளும் அரசாங்கத்திற்கு பெரும் தலைவலியாக இருக்கிறது. ஒட்டு மொத்த மலேசிய இந்தியர்களின் எதிர்காலத்திற்கே ஒரு தடைக்கல்லாக இருந்த மகாதீர் முகமதுவின் திமிரான பேச்சுகளை, எந்த இந்தியத் தலைவராலும் அடக்க முடியவில்லையே என்று இந்திய சமுதாயம் பொங்கி வேதனைப்பட்டது. அதனால், ம.இ.காவின் மீதும் மற்ற பல முக்கிய இந்திய சமூகத் தலைவர்கள் மீதும் இந்திய சமுதாயத்தினர், நம்பிக்கையை இழந்துவிட்டனர்.
இப்படி தேசிய முன்னணிக்கு எதிராகவும், எதிர்க்கட்சிகளுக்கு ஆதரவான ஒரு சுழலிலும்தான் இந்த 2013 மலேசியப் பொதுத் தேர்தல் நடைபெறவிருக்கிறது. இருப்பினும் இழந்த இந்தியச் சமுதாயத்தின் நம்பிக்கையைத் தூக்கி நிறுத்திட இப்போது அரசாங்கம் படாதபாடு படுகிறது.
சட்டசபை கலைப்புகள்
2016-ஆம் ஆண்டு வரை சரவாக் மாநில சட்டசபை கலைக்கப்பட மாட்டாது. 2011இல் மாநிலத் தேர்தல் நடைபெற்றது. நாடாளுமன்றத்திற்கான தேர்தல் மட்டுமே நடைபெறும்.
வேட்பாளர் நியமனம்
2013 ஏப்ரல் 20ஆம் தேதி காலை 9.00 மணியில் இருந்து 10.00 மணி வரை, வேட்புமனுத் தாக்கல்கள் ஏற்றுக் கொள்ளப்பட்டன. மலேசியத் தேர்தல் வரலாற்றில் முதன்முறையாக எல்லா இடங்களிலும் வேட்பாளர்கள் போட்டியிட்டனர். தவிர, எந்த இடத்திலும் போட்டியின்றி யாரும் வெற்றி பெறவும் இல்லை. சில இடங்களில் 6 பேர் வரை வேட்புமனுத் தாக்கல் செய்தனர். மலேசிய நாடாளுமன்றத்தின் 222 தொகுதிகளுக்கு 579 வேட்புமனுக்கள், 12 மாநிலங்களின் 505 இடங்களுக்கு 1.321 வேட்புமனுக்கள் சமர்ப்பிக்கப்பட்டன.
மலேசியப் பொதுத் தேர்தல் 2013 முடிவுகள் (மக்களவை - டேவான் ராக்யாட்)
மலேசியப் பொதுத் தேர்தல் 2013 முடிவுகள், 2013 மே 5 இரவு 8 மணி தொடங்கி அறிவிக்கப்பட்டன. மலேசிய நாடாளுமன்றத்தின் டேவான் ராக்யாட்டில் பாரிசான் நேசனல் கூட்டணி 133 இடங்களையும், பாக்காத்தான் ராக்யாட் 89 இடங்களையும் பெற்றன. மலேசிய இந்தியர் காங்கிரசு, நாடாளுமன்றத்திற்குப் போட்டியிட்ட 9 இடங்களில் 4 இல் மட்டுமே வெற்றி பெற்றது. 5 இடங்களில் தோல்வி கண்டது.
ஆனால், எதிர்க் கூட்டணியின் பாக்காத்தான் ராக்யாட்டைச் சேர்ந்த 11 இந்தியர்கள் நாடாளுமன்றத்திற்கு தேர்வு பெற்றனர். தவிர, மலேசிய அரசியல் வரலாற்றில் கஸ்தூரிராணி பட்டு எனும் ஓர் இந்திய இளம்பெண் எதிர்க் கூட்டணியில் நின்று வெற்றி பெற்று சாதனை படைத்துள்ளார். சீன மொழியில் சரளமாகப் பேசக் கூடிய இவர், மலேசிய நாடாளுமன்றத்தில் ஒரே இந்தியப் பெண் ஆகும். பினாங்கு, பத்து காவான் தொகுதியில் 25962 வாக்குகள் பெரும்பான்மையில் வெற்றி பெற்றார்.
'மலேசியாவில் 2013 மே 5 இல் நடந்த மக்களவைத்'' தேர்தல் முடிவுகள் ! colspan=4 style="background-color:#E9E9E9;text-align:center;" | கட்சி (கூட்டணி) ! style="background-color:#E9E9E9;text-align:right;" |வாக்குகள் ! style="background-color:#E9E9E9;text-align:right;" |வாக்கு % ! style="background-color:#E9E9E9;text-align:right;" |இடங்கள் ! style="background-color:#E9E9E9;text-align:right;" |வாக்கு % ! style="background-color:#E9E9E9;text-align:right;" |+/– மூலம்: Election Commission of Malaysia மூலம்: Nohlen et al.
பாக்காத்தான் ராக்யாட் தோல்வி அடைந்தவர்கள்
மலேசிய மக்கள் இனம், மொழி, சமயம் பார்க்காமல் 14 இந்தியர்களை நாடாளுமன்றத்திற்கு அனுப்பி வைத்து இருக்கிறார்கள்.
வெளி இணைப்புகள்
பகுப்பு:மலேசியாவில் தேர்தல்கள் பகுப்பு:2013 தேர்தல்கள்
இறகுப் பேனா
thumb|இறகுப் பேனாவும் தாளும் thumb|இறகுப் பேனா செய்யப்பட்ட நிலையில் இறகுகள் வலது|thumb|250x250px|மை போத்தலும் இறகுப் பேனாவும் வலது|thumb|486x486px|இறகு பேனாவின் முழுத் தோற்றம் இறகுப் பேனா அல்லது இறகு எழுதுகோல் (quill pen) என்பது பறவையின் இறகைக் கொண்டு செய்யப்பட்ட ஒரு எழுது கருவி ஆகும். இந்த இறகு எழுதுகோலானது நனை பேனா, தூவல், குமிழ்முனைப் பேனா போன்றவை கண்டு பிடிப்பதற்கு முன் வழக்கில் இருந்த ஒரு பேனா ஆகும். இந்த இறகு பேனாவின் முனையை மையில் நனைத்து தாளில் எழுதிவந்தனர். இவை கையால் வெட்டி செய்யப்பட்ட எழுது கருவியாகும்.
விளக்கம்
இறகின் ஒவ்வொரு பகுதிக்கும் ஒரு பெயர் இருக்கிறது. இலையில் இருப்பதைப் போல் நடுவில் உள்ள கோட்டுக்கு ஈர் என்று பெயர். அதன் இரு பக்கமும் இருக்கூம் தூவிகளை விசிறி என்று அழைக்கிறார்கள். கீழ்பகுதியின் பெயர், முருந்து.
இறகை எடுத்து அதை சுத்தம் செய்து, குறிப்பாக முருந்து என்னும் கீழ்ப் பகுதி சுத்தம் செய்வர். அடுத்து, அதன் முனையை கத்தரிப்பார்கள், அப்போது அது குழாய் போல் இருக்கும். அந்த குழாய்ப் பகுதியில் ஒரு கூரான கம்பியை நுழைத்து உள்ளே உள்ள தூசிகளை வெளியேற்றுவார்கள்.
அடுப்பில் ஒரு பாத்திரத்தை வைத்து அதில் மணலைப் பரப்புவார்கள். மணல் நன்றாகக் சூடு ஏறியதும், இறகை எடுத்து அதற்குள் சூடான மணலை நிரப்புவார்கள். அடுத்து, அந்த இறகை மணலோடு சேர்த்து மணலில் புதைத்துவிடுவர். இதனால் அது இன்னும் நன்றாகச் சூடாகும். சிறிது நேரம் கழிந்து எடுத்துப் பார்க்கும்போது. அடிப்பகுதி மெல்லிய மஞ்சள் நிறத்தில் மாறியிருந்தால் அடுப்பை அணைத்துவிட்டு இறகை வெளியில் எடுத்து மணலை அகற்றுவர். இவ்வாறு செய்வதால் தண்டுப் பகுதியின் கீழ் பகுதி உறுதியாக மாற்றப்படுகிறது. அடுத்து இறகின் அடிப்பகுதியில் சிறு கத்தியைக் கொண்டு ஒரு கோடு கிழிப்பர். மை பேனாவில் உள்ள நிப் போல் அந்தக் கோடு இருக்கும்.
இதன் பிறகு ஒரு மைக்கூட்டை எடுத்து பக்கத்தில் வைத்துக்கொண்டு. விசிறி பகுதி மேலே இருக்குமாறு. முனை உள்ள பகுதி கீழே உள்ளவாறு. பேனா பிடிப்பதைப் போலவே இறகை எடுத்து அதன் அடிப்பகுதியைப் புட்டிக்குள் நுழைத்து மையைத் தொட்டுப் பிறகு எழுதுவர்.
மேற்கோள்கள்
பகுப்பு:எழுது கருவிகள்
பளப்பாக்கம் மாரிதன்யாத்தம்மன் கோயில்
பளப்பாக்கம் மாரிதன்யாத்தம்மன் கோயில் தமிழ்நாட்டில் திருவள்ளூர் மாவட்டம், பளப்பாக்கம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வளையஎக்சனால்
வளையஎக்சனால் (Cyclohexanol)  (CH2)5CHOH என்ற மூலக்கூறு வாய்ப்பாட்டை உடைய கரிமச் சேர்மம் ஆகும். இந்த மூலக்கூறானது வளையஎக்சேனின் ஒரு ஐதரசன் அணுவை அய்தராக்சைடு தொகுதியால் இடப்பெயர்வு செய்து கிடைக்கப்பெறும் சேர்மமாகும். இந்தச் சேர்மமானது, நீர் உறிஞ்சும் திறன் கொண்ட,  கற்பூரத்தின் மணம் கொண்ட, துாய்மையான நிலையில் அறை வெப்பநிலைக்கு அருகாமையிலான வெப்பநிலையில் உருகக்கூடிய வெண்ணிறத் திண்மம் ஆகும். இது நைலான் தயாரிப்பில் முன்னோடி சேர்மமாக உள்ளதால், ஒவ்வொரு ஆண்டும் நூறு கோடி கிலோகிராம்கள் அளவுக்கு உற்பத்தி செய்யப்படுகிறது.
அடிப்படை வினைகள்
வளையஎக்சனால் ஒரு ஈரிணைய ஆல்ககாலால் எதிர்பார்க்கப்படும் வினைகளில் ஈடுபடுகின்றன. ஆக்சிசனேற்றமானது வளையஎக்சனோனைத் தருகிறது. தொழிற்துறையில், வளையஎக்சனோனானது கேப்ரோலாக்டத்தின் முன்னோடியான ஆக்சைமாக பெருமளவில் மாற்றப்படுகிறது. ஆய்வகத்தில் செய்யப்படும் சோதனை முயற்சியாக குரோமிக் அமிலத்துடனும் இந்த ஆக்சிசனேற்றமானது மேற்கொள்ளப்படலாம். எசுத்தராக்குதல் வினையானது இருவளையஎக்சைலடிப்பேட்டு மற்றும் இருவளையஎக்சைல்ப்தாலேட்டு போன்ற வணிகரீதியில் பயன்படக்கூடிய நெகிழியாக்கிகளைத் தருகிறது. அமில வினையூக்கிகள் முன்னிலையில் வெப்பப்படுத்துதல் மூலமாக வளையஎக்சனாலானது வளையஎக்சீனாக மாறுகிறது.
அமைப்பு
வளையஎக்சனாலானது குறைந்தபட்சம் இரண்டு திண்ம நிலைகளையாவது கொண்டுள்ளது. அவற்றுள் ஒன்று நெகிழிப் படிக (Plastic Crystal) நிலையாகும்.
பயன்பாடுகள்
நைலானுடைய முன்னோடிச் சேர்மமாக இருப்பதால் பலபடித் தொழிற்துறையில் இச்சேர்மமானது ஒரு முக்கியமான நுழைநிலை மூலப்பொருளாக உள்ளது. மேலும் பல நெகிழியாக்கிகளைத் தயாரிக்கவும் இச்சேர்மம் பயன்படுகிறது. மிகச் சிறிய அளவில் இது ஒரு கரைப்பானாகப் பயன்படுகிறது.
பாதுகாப்பு
வளையஎக்சனாலானது ஓரளவு நச்சுத்தன்மை உடையது. இதன் ஆவியின் தொடக்கநிலை வரம்பு மதிப்பானது எட்டு மணி நேரத்திற்கு 50 ப.ஒ.ப (பத்து இலட்சத்தில் ஒரு பங்கு) ஆகும். இச்சேர்மத்தின் உயிர் வாழ்தல் அல்லது உடல்நலத்திற்கு உடனடித் தீங்கேற்படுத்தும் செறிவு மதிப்பானது (Immediately Dangerous to Life or Health) IDLH]] 400 ப.ஒ.ப (பத்து இலட்சத்தில் ஒரு பங்காக உள்ளது. விலங்குகளுக்கு வாய்வழியாக கொடுக்கப்பட்டு கண்டறியப்பட்ட தீவிர நச்சுத்தன்மை ஆய்வுகளின் அடிப்படையில் மேற்கண்ட முடிவுகளானது தரப்பட்டுள்ளது. இச்சேர்மத்தின் புற்றுநோய்க்காரணியாக செயல்படக்கூடிய தன்மையும் சில ஆய்வுகளில் சோதிக்கப்பட்டுள்ளன. ஒரே ஒரு ஆய்வு மட்டும் எலிகளில் புற்றுநோய்க்காரணிக்கு துணை செய்யும் இணைக்காரணியாகக் கண்டறிந்துள்ளது.
மேற்கோள்கள்
பகுப்பு:வளையச் சேர்மங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
காவல்துறை மோதல் கொலைகள்
காவல்துறை மோதல் (ஆங்கிலம்:Police encounter) என்பது தெற்காசியாவில் குறிப்பாக இந்தியாவில் சட்டத்திற்கு புறம்பான கொலைகளுக்கு ஒரு தகுதிச் சொல்வழக்காக பயன்பாட்டில் உள்ளது.
போலி மோதல் (Fake Encounter) என்பது காவல்துறை அல்லது ஆயுதம் தாங்கிய படைகளால் ஒரு வழக்கில் தொடர்புடையதாக கருதப்படும் சந்தேக நபர்கள் காவல்துறை காவலில் இருக்கும்போது அல்லது அவர்கள் ஆயுதமற்ற நிலையில் இருக்கும்போது அல்லது அதிகாரிகளிடம் சரணடைந்த நிலையில் கொல்லப்படுகின்றனர். கொல்லப்பட்டதற்கான காரணமாக கொல்லப்பட்டவர்கள் துப்பாக்கி மற்றும் பிற ஆயுதங்கள் கொண்டு அதிகாரிகளை தாக்க முனைந்ததாகவோ, தாக்கியதாகவோ, அதனால் தற்காப்புக்காக சுட்டுக்கொன்றாக கூறுகின்றனர். படுகொலை செய்யப்பட்ட நபரின் அருகில் ஆயுதங்களை கிடத்தி அல்லது சடலத்தின் அருகில் துப்பாக்கி போன்றவற்றை வைத்து தங்களது தரப்பு வாதத்தை முன்வைக்கின்றனர். சில நேரங்களில் காவல்துறை கைதுசெய்த நபர் தப்பிக்க முயற்சித்ததாகவும் அதனால் சுட நேர்ந்ததாகவும் கூறப்படுகிறது. இதுபோன்ற கொலைகளை சட்டமும் நீதிமன்றங்களும் ஏற்றுக்கொள்வதில்லை.
1990ம் 2000க்கும் இடைப்பட்ட காலத்தில் மும்பை காவல்துறை நிழல்உலக தாதாக்களை ஒழிப்பதற்காக மோதல்படுகொலைகளை நிகழ்த்தியது. இப்படுகொலைகளை நடத்தும் காவல்துறை அதிகாரிகள் 'மோதல் சிறப்பதிகாரிகள்' என்று அழைக்கப்படுவதுண்டு. இப்படுகொலைகள் வேகமான நீதியை பெற்றுத்தருவதாக ஒரு சிலர் ஆதரித்தாலும், மனித உரிமைகள் மீறப்படுவதாக மனித உரிமை அமைப்புகள் கண்டனம் தெரிவிக்கின்றன.
தமிழகம்
தமிழகத்தில் காவல்துறை மோதல்கள் நிகழ்ந்துள்ளன. வங்கிக்கொள்ளையர்களாக சந்தேகிக்கப்பட்டு பீகார், மற்றும் ஒடிசா மாநிலத்தைச் சேர்ந்த ஐந்து இளைஞர்கள் காவல்துறை மோதலில் கொல்லப்பட்டுள்ளனர். இவ்வழக்கில் சிபிஐ விசாரணை கோரி உயர்நீதிமன்றத்தில் புகழேந்தி என்பவர் மனு செய்தார். இது தொடர்பாக தமிழக காவல்துறை டிஜிபி, சென்னை மாவட்ட ஆட்சியர், மாவட்ட போலீஸ் கண்காணிப்பாளர் ஆகியோர் விளக்கம் அளிக்க தேசிய மனித உரிமைகள் ஆணையம் தாக்கீது அனுப்பியது.
வெளியிணைப்புகள்
பகுப்பு:காவல்துறை பகுப்பு:மனித உரிமை மீறல்கள் பகுப்பு:இந்தியாவில் சட்ட அமலாக்கம்
கிருபால துமானே
கிருபால துமானே, மகாராட்டிர அரசியல்வாதி ஆவார். இவர் சிவ சேனா கட்சியின் உறுப்பினர். இவர் 1965-ஆம் ஆண்டின் ஜூன் முதலாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், ராம்டேக் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் நாக்பூரில் பிறந்தவர்.
சான்றுகள்
பகுப்பு:வாழும் நபர்கள் பகுப்பு:மகாராட்டிர அரசியல்வாதிகள் பகுப்பு:1965 பிறப்புகள் பகுப்பு:16வது மக்களவை உறுப்பினர்கள் பகுப்பு:1966 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
வஹீதா ரெஹ்மான்
வஹீதா ரெஹ்மான் (वहीदा रहमान), 1938 ஆம் ஆண்டு பெப்ரவரி மாதம் 3 அன்று பிறந்தவர். அவர் பாலிவுட் திரைப்படங்களில் நடிக்கும் ஒரு பிரபலமான இந்திய திரைப்பட நடிகை ஆவார்.
ஆரம்ப கால வாழ்க்கை
சினிமாவின் பொற்காலத்தின் மிக முன்னணி நடிகைகளில் ஒருவரான வஹீதா ரெஹ்மான் இந்தியாவின் தமிழ்நாட்டிலுள்ள செங்கல்பட்டு மாவட்டத்தில் பாரம்பரிய இஸ்லாமிய குடும்பத்தில் பிறந்தவராவார். . அவரது தந்தையார் மாவட்ட நீதிபதியாவார்.
"ஏன் அவர் ஹைதராபாத்தில் பிறந்தவர் என பரவலாக நம்பப்படுகிறது?" என்ற கேள்விக்கு அவர் இவ்வாறு பதிலளிக்கிறார் “அது ஒரு நீண்ட கதை,” “நான் சென்னையில் இருந்த போது மூன்று நான்கு தெலுங்கு திரைப்படங்களில் நடித்தேன். முதல் படமான ரோஜுலு மராயியில், நான் ஒரு நாட்டுப்புற நடனப் பாடலில் மட்டும் நடித்தேன். இருப்பினும், அது வெற்றியடைந்தது! நான் அதன் வெற்றியை கொண்டாட ஹைதராபாத்தில் இருந்தேன் மேலும் குரு தத்தும் அங்கிருக்கும் சூழல் அமைந்தது. அவர் புது முகங்களைத் தேடி வந்தார் மேலும் நான் உருது பேசுவேன் எனவும் அவர் கேள்விப்பட்டிருந்தார். அது ஏனெனில் அவர் என்னை ஹைதராபாத்தில் கண்டார் அதனால் மக்கள் நான் அங்குதான் பிறந்தேன் எனக் கருதுவர்.
மருத்துவராக வேண்டும் என்பதே அவரது கனவாக இருந்தது, ஆனால் சூழ்நிலையாலும் உடல் நிலை சரியில்லாததாலும் அவர் இந்தக் குறிக்கோளைக் கைவிட்டார். அதற்குப் பதிலாக அவர் பரத நாட்டியத்தில் பயிற்சி பெற்று ஆதரவாக இருந்த பெற்றோர்களால் ஊக்குவிக்கப்பட்டு தெலுங்கு திரைப்படமான ஜெய்சிம்மா (1955) பின்னர் தொடர்ந்து ரோஜுலு மராயி (1955) ஆகிய திரைப்படங்களின் மூலம் வெள்ளித்திரைக்கு வந்தார்.
தொழில் வாழ்க்கை
வஹீதா ரெஹ்மான் குரு தத்தினால் ஒரு திரைப்படத்தினால் கண்டெடுக்கப்பட்டு பம்பாய்க்கு கொண்டு வரப்பட்டு (இபோது மும்பை) வில்லி வேடத்தில் அவரது படமான சி.ஐ.டி (1956)யில் ராஜ் கோஸ்லா இயக்கத்தில் நடிக்க வைக்கப்பட்டார். ஹிந்தி திரைத் துறைக்கு வந்த ஒரு சில ஆண்டுகளில், அவர் தாயாரை இழந்தார். சி.ஐ.டி யின் வெற்றியைத் தொடர்ந்து, குரு தத் அவருக்கு ப்யாஸா (1957) படத்தில் முன்னணி பாத்திரம் அளித்தார். இந்தச் சந்தர்ப்பத்தில்தான் அவர் குரு தத்துடனான தோல்விகரமான காதல் விவகாரத்தில் ஈடுபட்டிருந்தார். அவர்களின் அடுத்த இணைந்து பணியாற்றிய காகஸ் கே பூல்(1959) திரைப்படம் ஒரு வெற்றிகரமான இயக்குநர் ஒரு பெண்ணிடம் காதல் வசப்பட்ட பின்னர் வீழ்ந்ததைப் பற்றியதாக இருந்தது. குரு தத்தின் திருமண வாழ்க்கையும் ரெஹ்மானின் பிற இயக்குநர்களுடனான தொடர்ச்சியான வெற்றிகளும் அவர்களை தனிப்பட்ட மற்றும் தொழில்முறையில் தனியே பிரித்தது, இருந்தாலும் அவர்கள் இருவரும் இணைந்து 1960 களில் சாத்வின் கா சாந்தில் திரைப்படம் வரை பணியாற்றினர். அவர் சில சிரமங்களுடன் சாஹிப் பீபி ஔர் குலாம் (1962) திரைப்படத்தத முடித்தார். அவர்கள் இருவரும் ஒருவருக்கொருவர் அப்படத்திற்கு 1963 இல் பெர்லின் திரைப்பட விழாவில் பெரிதாக வரவேற்பற்றுப் போன நிகழ்வுக்குப் பின்னர் பிரிந்தனர். அதன் பிறகு விரைவில், குரு தத் மும்பையில் 1964 ஆம் ஆண்டு அக்டோபர் 10 அன்று இறந்தார். மதுவினாலும் தூக்க மாத்திரைகளை அதிகம் உண்டதாலுமே அவர் இறந்தார் எனக் கூறப்பட்டது. வஹீதா ரெஹ்மான் சத்யஜித் ரேயின் பெங்காலி திரைப்படமான அபிஜானில் "குலாபி" பாத்திரத்தில் 1962 ஆம் ஆண்டில் நடித்தார்.
பின்னாளிலான தொழில் வாழ்க்கை
அவரது தொழில் வாழ்க்கை 1960கள், 1970கள் மற்றும் 1980களில் தொடர்ந்து நீடித்திருந்தது. அவர் கைடு (1965) திரைப்படத்தில் அவரது பாத்திரத்திற்காக பிலிம்பேர் சிறந்த நடிகை விருதினை வென்றார், அங்கு அவர் தனது தொழில் வாழ்க்கையின் உச்சத்தையும் நீல் கமல் (1968) திரைப்படத்தையும் பெற்றார். ஆனால் அதனையடுத்து ஒப்பற்ற மரபில் அடங்காத பாத்திரங்களில் நடித்தார். அதில் அவர் நடிப்புக்காக தேசிய விருது பெற்ற ரேஷ்மா ஔர் ஷேரா (1971) என்ற ஒரு படமும் அடங்கும். இருப்பினும் சில திரைப்படங்கள் வசூலில் தோல்வியுற்றன. இந்தச் சமயத்தில், ஷாகுன் (1964) திரைப்படத்தில் அவருடன் நடித்த கமல்ஜீத் அவரைத் தான் காதலிப்பதாகக் கூறினார். அவர் அதனை ஏற்று அவர்கள் 1974 ஆம் ஆண்டு ஏப்ரல் 27 அன்று திருமணம் புரிந்துகொண்டனர். திருமணத்திற்கு பிறகு, பெங்களூரிலுள்ள பண்ணை வீட்டிற்கு குடிபெயர்ந்தார். அவர் ஷோஹைல் மற்றும் கஷ்வி என்னும் இரு குழந்தைகளைப் பெற்றெடுத்தார். அவர் தனது லாம்ஹே (1991) படத்தில் நடித்த பிறகு திரைத் துறையிலிருந்து 12 ஆண்டுகளுக்கு ஓய்வு பெற்றார். அவரது கணவர் நீண்ட நாள் நோய்வாய்ப்படிருந்த பின்னர் 2000 ஆம் ஆண்டு நவம்பர் 21 அன்று மறைந்தார். அவர் பம்பாயின் பந்த்ராவிலுள்ள தனது கடற்கரை பங்களாவிற்குக் குடிபெயர்ந்தார். அவர் தற்போதும் அங்கேயே வாழ்ந்து வருகிறார்.
சமீப வருடங்களில் அவர் மீண்டும் திரைத்துறைக்குத் திரும்பி வயதான தாயார் மற்றும் பாட்டி வேடங்களில் ஓம் ஜெய் ஜகதீஷ் (2002), வாட்டர் (2005), ரங் தே பசந்தி (2006) மற்றும் டெல்லி 6 (2009) போன்ற திரைப்படங்களில் நடித்தார். அவை அனைத்தும் விமர்சன ரீதியாக பாராட்டப்பட்டன.
2004 ஆம் ஆண்டு அக்டோபர் மாதத்தில், வஹீதா ரெஹ்மான் கடந்த கால திரைப்படங்களின் கண்காட்சி சியாட்டில் ஆர்ட் மியூசியம் மற்றும் வாஷிங்டன் பல்கலையில் நடைபெற்றதில் வஹீதா உற்சாகமுள்ள கருத்தரங்கங்கள் மற்றும் ப்யாசா, தீஸ்ரி கசம் மற்றும் கைடு போன்ற அவரது மிக நினைவு கூறத்தக்க திரைப்படங்களைப் பற்றிய பார்வையாளர் விவாதங்களில் கலந்துக் கொண்டார்.
தேர்வு செய்யப்பட்ட திரைப்பட வரலாறு
! colspan="3" style="background: #DAA520;" | பிலிம்பேர் விருது
புற இணைப்புகள்
பகுப்பு:இந்தியத் திரைப்பட நடிகைகள் பகுப்பு:1938 பிறப்புகள் பகுப்பு:வாழும் நபர்கள் பகுப்பு:இந்திய முஸ்லிம்கள் பகுப்பு:இந்தி திரைப்பட நடிகைகள் பகுப்பு:தேசிய திரைப்பட விருது வென்றவர்கள் பகுப்பு:மும்பையைச் சேர்ந்தவர்கள் பகுப்பு:பிலிம்பேர் விருதுகள் வென்றவர்கள் பகுப்பு:காஞ்சிபுரம் மாவட்ட நபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:தமிழ்நாட்டு நடிகைகள் பகுப்பு:பத்மசிறீ விருது பெற்ற கலைத் துறையினர் பகுப்பு:கூகுள் தமிழாக்கம்-இந்தித் திரைப்படம்
சுந்தா பறக்கும் நரி
சுந்தா பறக்கும் நரி (Sunda flying fox) எனப்படும் சுந்தா பழந்திண்ணி வௌவால் (அசெரோடான் மாக்லோட்டி ) என்பது ஸ்டெரோபோடிடே குடும்பத்தில் உள்ள ஒரு பழந்திண்ணி வௌவால் சிற்றினம் ஆகும். இது இந்தோனேசியாவில் மட்டுமே காணப்படும் அகணிய உயிரி. சுந்தா பறக்கும் வௌவால் அழிவாய்ப்பு இனமாக செம்பட்டியலில் பட்டியலிடப்பட்டுள்ளது. இறால் வளர்ப்பிற்காகச் சதுப்புநில மரங்களை காடழிப்பதன் மூலம் வெட்டியெடுத்ததால் இந்தச் சிற்றினம் அருகிய இனமாக மாறுவதற்கான இடைநிலை வாய்ப்பு உள்ளது.
மேற்கோள்கள்
பகுப்பு:இந்தோனேசியப் பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:வௌவால்கள்
பெர்க்கின் விளைவு
பெர்க்கின் விளைவு (Perkin reaction) என்பது ஒரு கரிம வேதியியல் விளைவு ஆகும். மணந்தரு அறுகோண பென்சீன் வளையங்கள் கொண்ட அரோமாட்டிக் ஆல்டிஃகைடுகள் (aromatic aldehyde), காடிய நீரிலிஐதரைடுகள் (Acid anhydride) மற்றும் அந்த காடியால் ஆன உப்பு போன்றவைகளை கொண்டு சின்னமிக் காடியை (cinnamic acid) உருவாக்குவதே இந்த விளைவு ஆகும். இதனைக் கண்டுபிடித்தவர் வில்லியம் என்றி பெர்க்கின் (William Henry Perkin) என்னும் பிரித்தானிய வேதியியலாளர்.
C6H5CH=O + CH3-CO-O-CO-CH3 + CH3COONa → C6H5CH=CH-COOH + CH3COOH
இதைப் பற்றிப் பல மீள்பார்வைத் தொகுப்புக் கட்டுரைகள் எழுதப்பட்டுள்ளன. பீனைல்-அசிட்டிக்காடியும் (phenylacetic acid), பென்சால்டிஃகைடும் (benzaldehyde) சேர்ந்து டிரைஎத்திலமைனோடும் (triethylamine), அசிட்டிக் நீரிலிஐதரைடோடும் இயைந்து (வேதியியல் வினைப்பட்டு) ஆல்பா-பீனைல்-சின்னமிக் காடி (alpha-phenylcinnamic acid) விளைவதைக் காட்டுவது இந்த பெர்க்கின் விளைவு வகை வேதியியல் வினைக்கு ஓர் எடுத்தூக்காட்டு.
வேதி வினை விளைவு நிகழ்முறை
center|650px|பெர்க்கின் விளைவு
மேலே உள்ள நிகழ்வுமுறை எல்லோராலும் ஒருமுகமாக ஏற்கப்பட்டதல்ல. இவற்றுள் பல்வேறு மாற்று வடிவங்கள் உள்ளன, இவற்றுள் அசிட்டிக் வேதி வினைக்குழு பெயர்வு இல்லாமல் டிகார்பாக்ஃசைலேசன் (decarboxylation) நிகழ்வு முதனானவற்றைக் குறிப்பிடலாம்.
வல்லநாடு பழனியாண்டவர் கோயில்
வல்லநாடு பழனியாண்டவர் கோயில் தமிழ்நாட்டில் தூத்துக்குடி மாவட்டம், வல்லநாடு என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் ஏழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பழனியாண்டவர் சன்னதியும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமிழ் பாப் இசை
இரண்டாம் உலகப்போருக்கு பின்னர் அமெரிக்காவிலும் பின்னர் உலகளாவிய ரீதியிலும் பிரபலாமன இசை வடிவமே பாப் இசை ஆகும். பாட்டுக்கள் தமிழில் அமையும் பொழுதும், தமிழ்ச் சூழலில் அல்லது தமிழ் இசைக்கலைஞர்களால் இசைக்கப்படும் பொழுதும் அதை தமிழ் பாப் இசை எனலாம். இந்த இசை வடிவம் இலங்கை, மலேசியா, ஐரோப்பிய வாழ் தமிழர்களிடம் பிரபலமானது. இந்த இசை வடிவம் தமிழ்ச் சினிமாவிலும் 70 ? களில் பிரபலமாக இருந்தது.
வெளி இணைப்புகள்
பாப் இசை
குவிட்டிச்சு துரூ த ஏயெசு
குவிட்டிச்சு துரூ த ஏயெசு (Quidditch Through the Ages) என்பது பிரித்தானிய எழுத்தாளரான ஜே. கே. ரௌலிங்கினால் 2001இல் வெளியிடப்பட்ட ஆரி பாட்டர் பிரபஞ்சத்தின் குவிட்டிச்சு சம்பந்தப்பட்ட ஒரு புதினமாகும்.
2001இல், ரௌலிங் குவிட்டிச்சு துரூ த ஏயெசு மற்றும் பன்டாசுடிக் பீசுட்சு அண்டு வியார் டு பைன்ட் தெம் ஆகிய இரண்டு துணை புதினங்களை ஆரி பாட்டர் தொடரில் எழுதினார். இதன் மூலம் வரும் அனைத்து சொத்துக்களும் பிரித்தானிய அறக்கட்டளைக்கு செல்லுமுகமாகவே இதனை எழுதினார். 2008 இன்படி, இந்த இரண்டு புதினங்களின் மொத்த வருவாயாக $30 மில்லியன் அமெரிக்க டாலர்கள் மதிப்பிடப்பட்டுள்ளது.
காக்கிநாடா ஊரக சட்டமன்றத் தொகுதி
காக்கிநாடா ஊரகச் சட்டமன்றத் தொகுதி (Kakinada Rural Assembly constituency) என்பது இந்தியாவின் ஆந்திரப் பிரதேசத்தின் காக்கிநாடா மாவட்டத்தில் உள்ள ஒரு மாநில சட்டமன்றத் தொகுதி ஆகும். இது துனி, பிரதிபாடு, பிதாபுரம், பெத்தபுரம், காக்கிநாடா நகரம் மற்றும் ஜக்கம்பேட்டா ஆகிய ஏழு சட்டமன்றத் தொகுதிகளுடன் காக்கிநாடா மக்களவைத் தொகுதியின் ஒரு பகுதியாகும்.
2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சியின் சார்பில் போட்டியிட்ட குறசாலா கண்ணபாபு வெற்றி பெற்றுத் தொகுதியின் தற்போதைய சட்டமன்ற உறுப்பினராக உள்ளார். மார்ச் 2019 நிலவரப்படி, தொகுதியில் உள்ள மொத்தம் 249,011 வாக்காளர்கள் உள்ளனர்.
மண்டலங்கள்
சட்டமன்றத் தொகுதியைச் சேர்ந்த மூன்று மண்டலங்கள் கரப்பா, காக்கிநாடா ஊரகம் மற்றும் காக்கிநாடா நகர்ப்புற மண்டலம் (பகுதி) காக்கிநாடா நகர்ப்புற (மாநகரம்) (பகுதி) காக்கிநாடா (மாநகரம்) பகுதி எண். 66 முதல் 70 வரை.
மேற்கோள்கள்
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:காக்கிநாடா மாவட்டம்
1441
1441 ((MCDXLI) பழைய யூலியன் நாட்காட்டியில் ஞாயிற்றுக்கிழமையில் தொடங்கிய ஒரு சாதாரண ஆண்டாகும். இது பொது ஊழி (பொ.ஊ), அனோ டொமினி (கிபி) காலத்தின் 1441 ஆம் ஆண்டும், 2-ஆம் ஆயிரமாண்டின் 441-ஆம் ஆண்டும், 15-ஆம் நூற்றாண்டின் 41-வது ஆண்டும் ஆகும்.
உப்பகற்றல்
உப்பகற்றல் செய்நுட்பம் ஏற்கனவே இருந்தாலும், அவற்றிற்கான கட்டமைப்பு ஆற்றல் உள்ளீடுகள் பெரிது. ஆகையால் உப்பகற்றி நீர் பெறுவது அதிக விலை கொடுக்க வேண்டி வருகிறது. எனினும் மக்கள் தொகை அதிகரிப்பால் நன்னீர் தேவை அதிகரித்து வருகிறது. அதேவேளை சூழல் மாசுறுதலால் நன்னீர் வளங்கள் அருகி வருகின்றன. இந்த நீரின் விலை உயர்ந்து, உப்பகற்றி நீர் பெறும் நிலை வந்துள்ளது. மேலும், சவுதி அரேபியா போன்ற நீர்வளம் மிக அருகிய நாடுகளில் இது தவிர்க்க முடியாத ஒரு தேவையாகவும் இருக்கிறது.
வெளி இணைப்புகள்
பகுப்பு:வேதியியல் பகுப்பு:குடிநீர் மேலாண்மை
ஏனாதி திருக்கிள்ளி
ஏனாதி திருக்கிள்ளி என்பவன் சோழரின் படைத்தலைவன். இவனைக் கோனாட்டு எறிச்சலூர் மாடலன் மதுரைக் குமரனார் பாடியுள்ளார். இந்தப் புலவரால் பாடப்பட்ட சோழ அரசர்கள் இருவருள் ஒருவன் நலங்கிள்ளியின் மகன் சேட்சென்னி. இந்தச் சேட்சென்னி இலவந்திகைப்பள்ளி என்னுமிடத்தில் துஞ்சியவன். இவனது தந்தை நலங்கிள்ளியின் படைத்தலைவனாக விளங்கியவன் இந்த ஏனாதி திருக்கிள்ளி எனக் கொள்வது பொருத்தமானது.
ஏனாதி திருக்கிள்ளி போரில் விழுப்புண் பட்டுத் தோற்றத்தில் இனிமாயாக இல்லை. ஆனால் இச்செய்தி கேட்பதற்கு இனிமையாக உள்ளது. ஒன்றில் இனிமை. மற்றொன்றில் இனிமை இல்லாமை. அதுபோல இவனிடம் தோற்றோடிய பகைவனும் ஒன்றில் இனியவனாகவும், மற்றொன்றில் இனிமை இல்லாதவனாகவும் இருக்கிறான். பகைவன் கண்ணுக்கு இனியவன். காதுக்கு இனிமை இல்லாதவன். இருவரும் ஒன்றில் இனியவராகவும், மற்றொன்றில் இன்னாதவராகவும் இருக்கும்போது ஏனாதி திருக்கிள்ளியை மட்டும் உலகம் புகழ்வது எதனால்? என்று புலவர் தன் பாடலில் கூறி இவனைப் பெருமைப்படுத்துகிறார்.
இந்தப் புலவர் சோழிய ஏனாதி திருக்குட்டுவன் என்பவனையும் பாடியுள்ளார்.
மலையமான் சோழிய ஏனாதி திருக்கண்ணன் ஏனாதி பட்டம் பெற்ற சோழர்படைத் தலைவன்.
அடிக்குறிப்பு
பகுப்பு:சங்ககாலப் படைத்தலைவர்கள்
பாகுலாகி ஆறு
பாகுலாகி ஆறு (Bakulahi River, बकुलाही नदी, باکلاهی) என்பது இந்திய நாட்டின் உத்திரப் பிரதேச மாநிலத்தில் இருக்கும் ரேபரேலி மாவடத்தில் பாரத்பூர் ஏரியில் தோன்றுகிற ஒரு ஆறாகும். இந்நதியின் கரையெங்கும் விவசாய நிலப்பகுதி மிகுதியாகவும் மக்கள் அடர்த்தி அதிகமாகவும் காணப்படுகிறத
வரலாறு
பாகுலாகி ஆறு மிகப்பழமையான ஒரு ஆறாகும். வேதங்களிலும் பண்டைய இதிகாசங்களான இராமாயணம் மற்றும் மகாபாரத்திலும் இந்நதியைப் பற்றிய குறிப்புகள் உள்ளன. பண்டைய காலத்திலும் வரலாற்றிலும் பால்குனி என்றழைக்கப்பட்ட இந்நதி தற்பொழுது பாகுலாகி ஆறு என்று அழைக்கப்படுகிறது. இந்த ஆற்றில் அதிகமாக மணலும் கூழாங்கற்களும் காணப்படுவதால் பாலுகினி என்ற பெயராலும் அழைக்கப்படுகிறது.
தோற்றம்
பாரத்பூர் ஏரியில் தோன்றுகிற இந்நதி உத்திரப் பிரதேச மாநிலத்தில் இருக்கும் ரேபரேலி மாவடத்திற்கும் பிரத்தாப்புகர் மாவடத்திற்கும் இடையில் பாய்ந்து, மந்தாட்டா வட்டம் காயூர்னி கிராமத்தில் கோமதியாற்றின் துணை ஆறான சாய் நதியில் கலக்கிறது.
மேற்கோள்கள்
பகுப்பு: ரேபரேலி மாவட்டம் பகுப்பு: உத்தரப் பிரதேச ஆறுகள்
மேசை மலை
மேசை மலை (Table Mountain, கோய்கோய் மொழி: ஹோரிக்வாகோ, ஆபிரிக்கான மொழி: டாபெல்பெர்கு) தென்னாப்பிரிக்காவின் கேப் டவுன் நகரத்திற்கு அருகிலுள்ள, முதன்மையான அடையாளச் சின்னமாக உருவாகியுள்ள தட்டைப் பரப்பு மலை ஆகும். இது கேப் டவுன் கொடியிலும் மற்ற அரசு சின்னங்களிலும் இடம் பெற்றுள்ளது. குறிப்பிடத்தக்க சுற்றுலா ஈர்ப்புள்ள இந்த மலையில் வருகையாளர்களுக்காக தொங்கூர்திகள் அமைக்கப்பட்டுள்ளன; மலைநடை செல்வோருக்கும் தடங்கள் அடையாளப்படுத்தப்பட்டுள்ளன. மேசை மலைத் தேசியப் பூங்காவின் அங்கமாக இந்த மலை உள்ளது.
வெளி இணைப்புகள்
பகுப்பு:தென்னாப்பிரிக்காவின் புவியியல்
அருணாசலப் பிரதேச துடுப்பாட்ட அணி
அருணாசலப் பிரதேச துடுப்பாட்ட அணி (The Arunachal Pradesh cricket team) என்பது அருணாசலப் பிரதேசம் சார்பாக இந்தியாவில் நடைபெறும் உள்ளூர் துடுப்பாடப் போட்டிகளில் விளையாடுகிறது. சூலை 2018இல் இந்த அணியானது 2018-19இல் நடைபெற உள்ள ரஞ்சிக் கோப்பை மற்றும் விஜய் அசாரே கோப்பைகளில் விளையாடும் என இந்தியத் துடுப்பாட்டக் கட்டுப்பாடு வாரியம் அறிவித்தது. ஆனால் இந்தத் தொடர்களுக்கு முன்னட்ர்ஹாக இந்த அணி எந்த முதல் தரத் துடுப்பாட்டப் போட்டிகளிலும் விளையாடவில்லை. 2018-19 தொடர்களுக்கு குருசரன் சிங் அணியின் பயிற்சியாளராக நியமிக்கப்பட்டார்.
செப்டம்பர் 2018 இல் நடைபெற்ற 2018-2019 ஆம் ஆண்டிற்கான விஜய் அசாரே கோப்பையின் முதல் போட்டியில் மிசோரம் துடுப்பாட்ட அணியினை நான்கு இலக்குகளால் வீழ்த்தியது. இந்தத் தொடரில் எட்டு போட்டிகளில் விளையாடி இரண்டு போட்டிகளில் வெற்றி ,ஐந்து போட்டிகளில் தோல்வி ஒரு போட்டியில் முடிவு எட்டப்படவில்லை.
கரண்டிவாயன்
கரண்டிவாயன், கரண்டி வாயன் அல்லது யுரேசிய கரண்டி வாயன் (Eurasian Spoonbill, அல்லது Common Spoonbill, Platalea leucorodia) துடுப்பு வாயன் குடும்பமான Threskiornithidae-வைச் சேர்ந்த பறவையாகும்.
இனவிருத்தி கால அலங்காரங்கள்
இனவிருத்திக்கால பறவைகளுக்குத் தலையின் மீது மஞ்சள் வண்ண இறகுகளாலான கொண்டை இருக்கும். மார்பின் மஞ்சளும் கொண்டையும் புண்ராப்பறவைகள் பெற்றிருப்பதில்லை.
வாழ்விடங்கள்
இவை ஆழம் குறைந்த களிமண் அல்லது மணல் நிறைந்த, நீர்நிலைகள் அல்லது சதுப்பு நிலங்களில் திழைக்கின்றன. இவை ஆறு, குளம், மாங்குரோவ் காடுகள் என்று நன்னீரிலோ, உப்பு நீரிலோ வசிக்கும். இவைகட்கு கோரைப்புற்கள் நிறைந்த மற்றும் சிதரியுள்ள மரங்கள் கொண்ட இடங்கள் பிடிக்கும். இவை டெல்டாக்கள், கடல் உட்புகுந்த இடங்களிலும் வாழ்கின்றன.
பரம்பல்
இவை பேலியார்க்டிக் (Palearctic) இனங்களில் ஒன்றாகுமாதலால் இங்கிலாந்து, ஸ்பெயின் முதல் வட ஆப்பிரிக்கா மற்றும் ஜப்பான் வரை பரவியுள்ளன. இவை ஐரோப்பாவில் நெதர்லாந்து, ஸ்பெயின், ஆஸ்திரியா, ஹங்கேரி மற்றும் கிரீஸ் போன்ற நாடுகளில் அதிக அளவில் காணப்படுகின்றன. இவை வெப்பமுள்ள இடங்களுக்கு குளிர்காலங்களில் வலசை வருகின்றன. ஐரோப்பிய பறவைகள் இனவிருத்திக்கு ஆப்பிரிக்கா செல்வதும், ருசியா பறவைகள் இந்தியாவிற்கு வலசை வருவதும் பொதுவாக ஆண்டுதோறும் காணும் இயற்கை நிகழ்வுகள். இங்கிலாந்தில், நார்ஃபொல்க் என்ற மாகாணத்தில் உள்ள ஹோல்காம் என்னும் பகுதியில் 2010 முதல் இனப்பெருக்கமும் செய்கின்றன. 2011-ல் 8 இனவிருத்தி செய்யும் ஜோடிகள் 14 குஞ்சுகளை வெற்றிகரமாக வளர்த்துள்ளன என்பது குறிப்பிடத்தக்கது.
குணாதிசயங்கள்
நாரைகள் போலில்லாமல் இவை பறக்கும் தருவாயில் கழுத்தை நீட்டிக்கொண்டு பறக்கின்றன. யுரேசியக்கரண்டிவாயன்கள் தன் சகோதர இனமான ஆப்பிரிக்கக்கரண்டிவாயன்களைப்போல் இருப்பதில்லை. ஆப்பிரிக்கக்கரண்டிவாயன்கள் சிவந்த முகமும், கால்களும் இருந்தாலும் மஞ்சள் வண்ணங்களைக்கொள்வதில்லை.
பொதுவாக இவை சிறு கூட்டங்களாக இருக்கும் இயல்புடையவை, எனினும் இவற்றை தனியாகவோ 100 பறவைகள் வரையிலான கூட்டமாகவோ காண இயலும். இவை வலசை வரும் நேரம் 100 அல்லது அதற்கும் மேற்பட்ட எண்ணிக்கையில் பறக்கின்றன. பெரும்பாலும் இவை காலையிலும், மாலையிலும் சுறுசுறுப்பாக இருக்கின்றன, எனினும் கடற்கரையில் அலையடிக்கும் இயல்பைச்சார்ந்தே இவற்றின் நடத்தையிருக்கும். தன் உண்ணும் இடத்திலிருந்து பொதுவாக 15 கி.மீ. தூரத்தில் மரக்கிளைகளில் ஓய்வெடுக்கவும் உறங்குகவும் செய்கின்றன.
ஒலியெழுப்புதல்
பொதுவாக அமைதியான பறவையினங்களான இவை தன் அலகினை ஒன்றுடனொன்று அடித்துக்கொள்ளும் பழக்கத்தால் தட்டும் ஒலியினை எழுப்ப வல்லவை. எனினும், சில நேரங்களில் இனவிருத்தி குடியிருப்புகளில் அலகு தட்டும் ஓசையோடு கூடி பன்றி உறுமும் மற்றும் டிரம்பட் போன்ற வாத்திய ஒலியையும் கேட்க இயலும்.
துணை இனங்கள்
டி-என்-ஏ சான்றுகளைக்கொண்டு ஆராய்ந்ததில் இவ்வகை கரண்டிவாயன்கள் ராயல் மற்றும் கருமுக கரண்டிவாயன்களின் சக இனம் என்று தெளிவாகிறது.
இவற்றிற்கு மூன்று துணையினங்கள் உள்ளன:
உணவு
இவை பூச்சின் புழுக்கள், நீரில் திளைக்கும் புழுக்கள், பூச்சிகள், நத்தைவகைகள், நண்டுகள், அட்டைகள், நாக்குப்பூச்சிகள், தவளைகள், தேரைகள், தலைபிரட்டைகள் மற்றும் சிறு மீன்களை (10-15 செண்டிமீட்டருக்கும் குறைவாக இருக்குமானால்) பிடித்துண்ணும். இவை பாசி மற்றும் சிறு நீர்த்தாவர உறுப்புக்களையும், சில நேரத்தில் மற்ற விலங்கினங்களில் கழிவையும் உண்ணும்.
இனவிருத்தி
இவை ஏப்ரல் முதல் இனவிருத்தியில் ஈடுபடும். பல பறவைகள் வலசை வந்தாலும், பெரும்பாலும் இவை வெகு தூரம் செல்வதில்லை. இதன் இனவிருத்தி மழைக்காலத்தினை ஒத்திருக்கும். இவை குடியிருக்கும் மரங்கள் கரண்டி வாயன்கள் மட்டுமோ, அல்லது வேரினங்களுடன் (செந்நாரை, கொக்கு, நீர்க்காகம், போன்றவை) சேர்ந்தோ இருக்கும்.
கூடு
கரண்டிவாயன்களின் கூடு முழுக்க முழுக்க குச்சிகள் மற்றும் இலைதழைகள் கொண்டு உருவாக்கப்படும் ஒரு மேடை. இவற்றின் கூட்டை நெருக்கமான கோரைப்புற்கள், புதர்கள், மற்றும் மரத்தின் கிலைகளில், தரையிலிருந்து 5 மீட்டர் உயரத்தில் அமைக்கின்றன. குடியிருப்புகளில் கூடுகள் ஒன்றோடொன்று மிகவும் அருகாமையில் இருக்கும். வெறும் ஒன்றல்லது இரண்டு மீட்டர் இடைவேளை மட்டுமே இருக்கும். இவ்வகை குடியிருப்புகள் உண்ணும் இடத்திலிருந்து 10 முதல் 15 கிலொமீட்டர்கள் தொலைவில் அமைக்கப்பட்டிருகும், எனினும் சிலவன 35-40 கி.மீ தூரம் கூட இருக்கும்.
குஞ்சுகள்
குஞ்சுகள் பொரிக்கும் வேளையில் உடல் முழுதும் ஒரே பழுப்பாக இருக்கின்றன. அலகும் மற்ற பறவைகளைப்போன்று உருண்டையாகவும் இருந்தாலும், இவற்றின் இளஞ்சிவப்பு அலகுகள் வளர்ந்து இளஞ்சிவப்பான தட்டைக்கரண்டி போலாகும். பின்னர் பெரிய பறவைகளைப்போல் இவற்றின் அலகுகளும் கருத்த வண்ணமும் நுனியில் மஞ்சள் நிறமும் கொண்டிருக்கும்.
பாதுகாவல்
இவை புகலிடமாகக்கருதும் காடுகளின் அழிவாலும், சுற்றுப்புற சூழல் கேட்டாலும், கோரைப்புற்கள் வாழும் இடங்கள் அரிதாக ஆவதாலும் இவை பெரும் பாதிப்பிற்காளாகின்றன. கிரீஸ் நாட்டில் அதிக அளவில் மீன் பிடித்தலும், மனிதர்கள் இவற்றின் முட்டைகளை திருடுவதாலும் முன்னால் இவை அரிதாயின. எனினும் இவற்றை திரும்ப இங்கிலாந்து போன்ற நாடுகளிம் முயற்சியால், மீண்டும் பல்கிப்பெருகி உயிர்வாழ வாய்ப்புருவாகியிருக்கிறது.
மேற்கொண்டு படிக்க
பகுப்பு:இந்தியப் பறவைகள் பகுப்பு:கொக்குகள் பகுப்பு:ஆசியப் பறவைகள் பகுப்பு:ஆப்பிரிக்கப் பறவைகள் பகுப்பு:ஐரோப்பியப் பறவைகள் பகுப்பு:பாக்கித்தானியப் பறவைகள் பகுப்பு:இலங்கைப் பறவைகள் பகுப்பு:நேபாளப் பறவைகள் பகுப்பு:தீவாய்ப்பு கவலை குறைந்த இனங்கள் பகுப்பு:தமிழ்நாட்டில் காணப்படும் பறவைகள் பகுப்பு:ஐரோவாசியப் பறவைகள்
இளமங்கலம் ஊராட்சி
இளமங்கலம் ஊராட்சி (Elamangalam Gram Panchayat), தமிழ்நாட்டின் விழுப்புரம் மாவட்டத்தில் உள்ள மயிலம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 968 பேர் ஆவர். இவர்களில் பெண்கள் 479 பேரும் ஆண்கள் 489 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நண்பன் (2012 திரைப்படம்)
நண்பன் (Nanban) என்பது 2012 இல் வெளிவந்த தமிழ்த் திரைப்படம் ஆகும். இந்த திரைப்படத்தில் விஜய், ஜீவா, ஸ்ரீகாந்த் ஆகியோர் நடித்துள்ளனர். இப்படத்தை ஷங்கர் இயக்கியுள்ளார். இத்திரைப்படம் த்ரீ இடியட்ஸ் (2009) என்ற ஹிந்தி படத்தின் மீளுருவாக்கம் ஆகும். இத்திரைப்படத்தின் மூலம் விஜயின் திரைப்படத்திற்கு முதன் முறையாக ஹாரிஸ் ஜெயராஜ் இசையமைக்கின்றார். இது தெலுங்கு மொழியில் ஸ்நேகிதுடு என மொழிமாற்றம் செய்யப்பட்டு 26 ஜனவரி 2012 அன்று ஆந்திராவில் வெளியிடப்பட்டது.
கதை
வெங்கட் ராமகிருஷ்ணன், சேவற்கொடி செந்தில் மற்றும் பாரி என்கிற பஞ்சவன் பாரிவேந்தரன் ஆகிய மூவரும் சென்னை ஐடியல் பொறியியில் கல்லூரியின் (IEC) கல்லூரி விடுதி அறையை பகிர்ந்து கொள்ளும் முதல் ஆண்டு பொறியியல் மாணவர்கள். வெங்கட் மற்றும் செந்தில் நவீன பின்னணியில் இருந்து வரும் சராசரி மாணவர்கள் என்றாலும், பரி பணக்கார குடும்பத்தைச் சேர்ந்தவர். வெங்கட் தனது தந்தையின் விருப்பப்படி பொறியியல் படிக்கிறார். ஆனால் அவருக்கு வனவிலங்கு ஒளிப்படக் கலைஞராக வேண்டும் என்பதே ஆசை. அதே நேரத்தில் செந்தில் குடும்பம் ஏழ்மையானது, தனது குடும்பத்தின் பொருளாதார நிலைமையை மேம்படுத்தவும், தனது அக்காவுக்கு திருமணம் செய்துவைக்கவும் பொறியியல் படிக்கிறார். எவ்வாறாயினும், பாரி, இயந்திரங்கள் மற்றும் சாதனங்களின் மீதான தனது ஆர்வத்திற்காக பொறியியல் படிக்கிறார். ஒருவர் தனக்கு ஆர்வமான பணியை செய்யவேண்டும், தேர்ச்சியை அல்ல என்று அவர் நம்புகிறார். ஏனெனில் ஆர்வத்தைத் தொடர்ந்தால் வெற்றி தானே வந்தடையும். படிப்புக்கான இந்த அணுகுமுறையை கல்லூரியின் துறைத் தலைவர் பேராசிரியர் விருமாண்டி "வைரஸ்" சந்தானம் கேலி செய்கிறார். வைரசும் ஆசிரியர்களும் பாரியின் வகுப்புத் தோழரான ஸ்ரீவத்சன் என்கிற சைலன்சரை ஆதரிக்கின்றனர், அவர் பெருநிறுவன அந்தஸ்து என்ற தனது இலக்குகளை அடைய, ஒன்றை புரிந்துகொள்ளளாமல் மனப்பாடம் செய்து கற்றுக்கொள்வதை நம்புகிறார். பாரி அவர்களின் கல்வி அணுகுமுறைகளில் உள்ள வேறுபாடுகள் காரணமாக வைரஸ் மற்றும் சைலன்சருடன் தொடர்ந்து முரண்பட்டு பழகுகிறார்.
மருத்துவ மாணவியான வைரஸின் மகள் ரியாவை பாரி காதலிக்கிறான். பாரி, வெங்கட், செந்தில் ஆகியோர் தற்செயலாக ரியாவின் அக்காள் ஸ்வேதாவின் திருமண விருந்துக்கு அழேப்பே இல்லாமல் இலவசமாக உணவு உண்ணும் நோக்கில் தற்செயலாக செல்கின்றனர். ரியா பாரியின் குறும்புகளால் ஈர்க்கப்படவில்லை, மேலும் அவற்றைப் பற்றி தனது தந்தையிடம் புகார் செய்கிறாள். பின்னர் வைரஸ் பாரி மற்றும் அவரது நண்பர்கள் மீது கோபமடைந்து, "பணக்கார" பாரி "பொருளாதாரத்தில் குறைந்த" வெங்கட் மற்றும் செந்தில் சிந்தனைகள் மீது செல்வாக்கு செலுத்துவதாகக் கூறி அவர்களின் நட்பை உடைக்க முயற்சிக்கிறார். வெங்கட் பாரியுடனான தனது நட்பை முறித்துக் கொள்ள மறுக்கிறான். அதே நேரம் ​​செந்தில் வைரஸை நம்பி பாரியிலிருந்து தன்னைத் தூர விலக்கிக் கொள்கிறான். ஆனால் மாரடைப்பால் பாதிக்கப்பட்ட செந்திலின் படுத்தபடுக்கையாக உள்ள தந்தையின் உயிரைக் காப்பாற்றிய பாரி, ரியாவின் இருசக்கர வாகனத்தில் மருத்துவமனைக்கு அழைத்துச் செல்லும்போது அவர்கள் சமாதானம் அடைகின்றனர். சரியான நேரத்தில் அவசர ஊர்தி வராத நிலையில் பாரியின் துரித நடவடிக்கையால் பாரியின் தந்தை காப்பாற்றப்படுகிறார். ரியாவும் பாரி பிறர் மீது செலுத்தும் அக்கறையை பாராட்டி, பாரியினால் ஈர்க்கப்படுகிறாள். ஆண்டுத் தேர்வில், பாரி அவனுடைய வகுப்பில் முதலாவதாக நிற்கிறார், வெங்கட் மற்றும் செந்தில் இருவரும் கடைசியாக வருகிறார்கள்.
மூன்று ஆண்டுகளுக்குப் பிறகு, அவர்களின் இறுதி ஆண்டில், பாரி, வெங்கட் மற்றும் செந்தில் ஒரு இரவில் குடிபோதையில் வைரஸின் வீட்டிற்குள் நுழைகிறார்கள். குடிபோதையில் இருக்கும் வெங்கட் மற்றும் செந்தில் இருவரும் தகராறு செய்து, வைரசின் முன் வாசலில் சிறுநீர் கழித்து தப்பி ஓடிவிடுகின்றனர். செந்திலை வைரஸ் கவனித்துவிடுகிறார். அடுத்த நாள், அவர் பாரியை காட்டிக்கொடுக்காவிட்டால் அவரை கல்லூரியில் இருந்து வெளியேற்றுவதாக மிரட்டுகிறார். தனது நண்பருக்கு துரோகம் செய்யவோ அல்லது அவரது குடும்பத்தை ஏமாற்றவோ விரும்பாமல், செந்தில் வைரஸின் அலுவலக ஜன்னலில் இருந்து குதித்து தற்கொலைக்கு முயன்று, அது கோமாவில் முடிகிறது. இருப்பினும், செந்தில் விரைவில் குணமடைந்து, குணமடைந்ததைத் தொடர்ந்து, எதிர்காலத்தைப் பற்றிய தனது பயத்திலிருந்து வெளியேறுகிறார். வாளாக நேர்காணலின் போது ஒரு நிறுவனத்தில் இருந்து நேர்காணல் செய்பவர்களை அவரது வெளிப்படையான தன்மை கவர்ந்து அவர்கள் அவரை வேலைக்கு அமர்த்துகிறார்கள். இதற்கிடையில், வெங்கட் தனது வனவிலங்கு புகைப்படக் கலைஞராகும் கனவுப்பணிக்கு செல்ல அனுமதிக்கும்படி பெற்றோரை அவர் வெற்றிகரமாக சமாதானப்படுத்துகிறார்.
செந்தில் வளாகத் தேர்வில் தேர்வானதால் கோபமடைந்த வைரஸ், செந்திலைத் தோல்வியடையச் செய்ய மிகவும் கடினமான இறுதித் தேர்வை அமைக்கிறார். ஏனெனில் வளாக நேர்காணலில் அவருக்கு வேலை கிடைத்தாலும் பட்டப்பட்டிப்பில் தேர்ச்சியடைவது அவசியம். ரியா தனது தந்தையின் திட்டத்தை அறிந்ததும், பாரி மற்றும் வெங்கட்டுக்கு தனது தந்தையின் அலுவலக சாவியை வழங்கி வினாத்தாளை கசியவிட உதவுகிறாள். இருப்பினும், வைரஸ் அவர்களைப் பிடித்து, அவர்களையும் செந்திலையும் அந்த இடத்திலேயே வெளியேற்றுகிறார். ரியா கோபத்துடன் தன் தந்தையை எதிர்கொள்கிறாள், ஒரு எழுத்தாளராக வேண்டும் என்ற லட்சியம் இருந்தபோதிலும், தனது தந்தை விரும்பியபடி பொறியியல் படிப்பில் சேர முடியாமல் போனதால் தன் சகோதரன் தற்கொலை செய்துகொண்டதை குற்றம் சாட்டுகிறாள். இதற்கிடையில் கர்ப்பிணியான ஸ்வேதாவுக்கு பிரசவ வலி ஏற்படுகிறது. இப்போது பலத்த இடியுடன் கூடிய மழை பெய்துவருகிறது. அதனால் எந்த உதவியையும் பெற முடியாதவாறு தெருக்களில் வெள்ளம் பெருக்கெடுத்துவிடுகிறது. இதனால் அவசர ஊர்தி ஸ்வேதாவை அடைய முடியாதபடி ஆகிறது. பாரி, வெங்கட், செந்தில் ஆகியோர் பாரி உருவாக்கிய கருவிகள் மற்றும் இன்வெர்ட்டரைப் பயன்படுத்தி பிரசவம் பார்க்கின்றனர். ரியா அவர்களுக்கு காணளி அழைப்பு மூலம் வேண்டிய அறிவுறுத்தலை அளிக்கிறாள். பிறந்த குழந்தை மூச்சுப் பேச்சில்லாமல் இருக்கிறது. அதை பாரி உயிர்ப்பித்து காக்கிறார். வைரஸ் பாரியையும் அவரது நண்பர்களையும் மன்னித்து, அவரது முன்னாள் இயக்குனரால் வைரஸுக்கு வழங்கப்பட்ட ஈர்ப்பு நிலையற்ற விண்வெளியிலும் எழுதும் பேனாவை அவருக்கு பரிசாக கொடுத்து, அவர்களின் இறுதித் தேர்வுகளை எழுத அனுமதிக்கிறார். இருப்பினும், பட்டமளிப்புக்குப் பிறகு, பாரி யாரிடமும் சொல்லிக்கொள்ளாமல் செல்கிறார்.
பத்து ஆண்டுகளுக்குப் பிறகு, இப்போது வெற்றிகரமான வனவிலங்கு ஒளிப்படக் கலைஞராக இருக்கும் வெங்கட் மற்றும் திருமணமான செந்தில், ஒரு நல்ல சொகுசு வாழ்க்கையை வாழ்ந்து கொண்டிருக்கின்றனர். இப்போது பணக்கார மற்றும் வெற்றிகரமான தொழில்முறை விஞ்ஞானியாக உள்ள சைலன்சர், தனது சொந்த நிறுவனத்தில் துணைத் தலைவராக உள்ளார். அதே சமயம் அமெரிக்காவில் திருமணமாகி குழந்தைகளைக் கொண்டுள்ளார். அவர் பிரபல விஞ்ஞானியும், வருங்கால தொழிலதிபரான கொசப்சி பசப்புகழுடன் ஒரு ஒப்பந்தம் செய்ய விரும்புகிறார். அதற்காக இந்தியா வரும் லைசன்ஸ்  பாரியைக் கண்டுபிடித்து தான் பாரியை விட வாழ்வில் வெற்றி பெற்றத்தைக் காட்ட விரும்புகிறார். அவர்கள் பொறியியல் படிப்பின் முதல் வருடத்தில் தங்கள் படிப்பு அணுகுமுறைகளின் மூலமாக எதிர்காலத்தில் யார் சிறந்த வெற்றியாளர் ஆகிறார்கள் என்று பந்தயம் கட்டியிருந்தனர். தற்போது வந்துள்ள சைலன்சும் வெங்கட், செந்திலும் பாரியைத் தேடி ஊட்டியில் உள்ள பாரியின் வீட்டை அடைந்தபோது, ​​அவர்கள் முற்றிலும் மாறுபட்ட ஒரு புதிய மனிதனை பஞ்சவன் பாரிவேந்தன் என்ற பெயரில் காண்கிறார்கள்.
பாரிவேந்தனை எதிர்கொண்ட வெங்கட் மற்றும் செந்தில் அவர்களின் நண்பர் உண்மையில் பப்பு என்று அழைக்கப்படும் ஒரு ஆதரவற்ற வேலைக்கார பையன் என்பதை அறிந்து கொள்கிறார்கள். பாரிவேந்தனின் வீட்டில் பணிபுரிந்த பப்பு கற்றலை விரும்பினார், பாரிவேந்தனுக்கு படிப்பை பிடிக்கவில்லை. சிறுவனின் புத்திசாலித்தனத்தை கவனித்த பாரிவேந்தனின் தந்தை, வேலைக்காரனாக வேலை செய்யாமல் பப்புவை தன் மகன் பாரியின் பெயரில் படிக்கவைக்கிறார். அதன்மூலம் பாரி பட்டதாரியாக ஆகலாம். ப்பபு பட்டப்பட்டிப்பை முடித்த பிறகு, கல்லூரியில் உடன் படித்த நண்பர்களுடன் எந்த தொடர்பும் இல்லாமல் இருப்பேன் என்று பாரியின் தந்தையிடம் வாக்கு அளிக்கிறார். பப்பு இப்போது தனுஷ்கோடியில் பள்ளி ஆசிரியராக இருப்பதை பாரிவேந்தன் வெளிப்படுத்துகிறார். பின்னர், வெங்கட் மற்றும் செந்தில், "பரி" காணாமல் போனதால், ரியா தனக்கு முன்பு நிசயிக்கப்பட்ட ராகேசை திருமணம் செய்ய முடிவு செய்துள்ளாள். அந்த ராகேஷ்- விலை மதிப்புள்ள பொருட்களின்மீது மோகம் கொண்ட நிதியாளர். அவளைவிட ராகேஷ் அவனது விலையுயர்ந்த பொருட்களை நேசிக்கிறார் என்பதை அவளுக்கு "பரி" உணர்த்தியுள்ளார். இந்நிலையில் அவனுடனே திருமனமாக இருந்த ரியாவை வெங்கட் மற்றும் செந்தில் கோயம்புத்தூரில் அவளுக்கு நடக்கவிருக்கும் திருமணத்திலிருந்து மீட்டு, சைலன்சருடன் தனுஷ்கோடிக்கு அழைத்துச் செல்கிறார்கள்.